Аҧсны адәныҟатәи аусқәа Рминистрра Шьамтәылатәи Араҧтәи Ареспубликаҿы атеррористцәа рыла Урыстәылатәи Афедерациа Ацҳаражәҳәарҭа аихсра ҕәҕәала иақәыӡбеит
Аҟәа. Ҧхынҷкәын 29. Аҧсныпресс. Аҧсны адәныҟатәи аусқәа Рминистрра иҟанаҵаз аҳәамҭа аҿы иаҳәоит: “Аҧсны адәныҟатәи аусқәа Рминистрра ахаша, ҧхынҷкәын 28 рзы, Шьамтәылатәи Арабтәи Ареспубликаҿы атеррористцәа рыла Урыстәылатәи Афедерациа Ацҳаражәҳәарҭа аихсра ҕәҕәала иақәыӡбоит”.
Аҧсны адәныҟатәи аусқәа Рминистрра аҿы “иарбоу апровакациа, Урыстәылатәи Афедерациа шьамтәылатәи акризис ҭынчмҩала аҭышәынтәаларазы алшамҭақәа зегьы рҿагылара аҽазышәара аҳасабала иахәаҧшуеит”.
“Ишьақәгылаз аҭагылазаашьаҿы жәларбжьаратәи аилазаара атеррор хьаҳәхьачарада ақәыӡбара иазырхоу азхьаҧшра акырӡа аҵанакуеит”– ҳәа иазгәаҭоуп аҳәамҭа аҿы.
Аҧсны адәныҟатәи аусқәа Рминистрра “жәларбжьаратәи аилазаара ахаҭарнакцәа зегьы ари атеррорист жәылара ииашоу ахәшьара арҭарц, уи ала зегьы ирзеиҧшу атерроризм ашәарҭара аҿагылара ишазхиоу шьақәдырҕәҕәарц аҧшьгара ҟарҵоит”.
(АП): ҧхынҷкәын 28, асааҭ 13:00, 13:19 рзы атеррористцәа Шьамтәыла иҟоу Урыстәылатәи Афедерациа ацҳаражәҳәарҭа еихсит. Арҭҟәацгак урыстәылатәи адипломатиатә миссиа иатәу ахыбрақәа зҭагылоу ашҭа иҭаҳаит. Аҩбатәи – уи азааигәара иҭҟәацит.